Document ID: 31993R3434

ΚΑΝΟΝΙΣΜΟΣ (ΕΚ) αριθ. 3434/93 ΤΗΣ ΕΠΙΤΡΟΠΗΣ της 15ης Δεκεμβρίου 1993 για την τροποποίηση του κανονισμού (ΕΟΚ) αριθ. 1445/93 όσον αφορά τα γενεσιουργά αίτια που εφαρμόζονται στον τομέα των οπωροκηπευτικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 για τη λογιστική ομάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (1), και ιδίως το άρθρο 6 παράγραφος 2,
Εκτιμώντας:
ότι ο κανονισμός (ΕΚ) αριθ. 3119/93 του Συμβουλίου της 8ης Νοεμβρίου 1993 για τη θέσπιση μέτρων ενθάρρυνσης της μετατροπής ορισμένων εσπεριδοειδών (2) έχει υποκαταστήσει τον κανονισμό (ΕΟΚ) αριθ. 2601/69 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 3848/89 (4), για την πρόβλεψη ειδικών μέτρων για την ενθάρρυνση της μεταποίησης για τα μανταρίνια, τα σατσούμας, τις κλημεντίνες και τα πορτοκάλια- ότι πρέπει, συνεπώς, να προσαρμοσθεί ο κανονισμός (ΕΟΚ) αριθ. 1445/93 της Επιτροπής της 11ης Ιουνίου 1993 για τον καθορισμό των γενεσιουργών αιτίων που εφαρμόζονται στον τομέα των οπωροκηπευτικών, στον τομέα των μεταποιημένων προϊόντων με βάση τα οπωροκηπευτικά και, ειδικότερα, στον τομέα των ζωντανών φυτών και των προϊόντων της ανθοκομίας (5)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 3 του κανονισμού (ΕΟΚ) αριθ. 1445/93 αντικαθίσταται από το ακόλουθο κείμενο:
"Άρθρο 3
Το γενεσιουργό αίτιο των γεωργικών ισοτιμιών όσον αφορά:
- τις χρηματικές αντισταθμίσεις και τις ενισχύσεις που αναφέρονται στα άρθρα 1 και 5 του κανονισμού (ΕΚ) αριθ. 3119/93 του Συμβουλίου (*), καθώς και στο άρθρο 2 παράγραφος 1 του κανονισμού (ΕΟΚ) αριθ. 1035/77 και
- τις ελάχιστες τιμές που αναφέρονται στα άρθρα 3 και 7 του κανονισμού (ΕΚ) αριθ. 3119/93 καθώς και στο άρθρο 1 παράγραφος 3 του κανονισμού (ΕΟΚ) αριθ. 1035/77,
επέρχεται την πρώτη ημέρα του μηνός κατά τον οποίο παρελήφθησαν τα προϊόντα από τον μεταποιητή κατά την έννοια των κανονισμών (ΕΚ) αριθ. 3119/93 και (ΕΟΚ) αριθ. 1035/77.
"
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Δεκεμβρίου 1993.

Labels: 17
6